|  |  |  |  |
| --- | --- | --- | --- |
| שם קודם | מצב משפחתי | מין | דת |
|  | גרושה | נ | יהודי |
| תאריך לידה | מקום לידה | טל. בבית  | טל. בעבודה |
| 28/10/70 | ישראל |  |  |
| מען מגורים | שם האב | שם האם |
| החליל 2, ראשל"צ | רפאל |  |
| שם ומען מקום העבודה | מקצוע | טלפונים נוספים |
| החברה העירונית ראשל"צ | מנהלת פיתוח עסקי | 054-6728203 |
| אזרחות |  |  |
| ישראלית |  |  |
| 08/05/18 | 10:43 | יאח"ה | החוקרים: 1173574 פקד ליאור בר-חן  |
| תאריך | שעה | מקום |  מס' אישי דרגה שם פרטי שם משפחה |
|  |  |  | נוכחים:  |

**ראיתי את הנ"ל לפני ורשמתי את הודעתה כדלקמן:**

שאלה: **פרטי בקצרה על עצמך ועל הרקע המקצועי שלך.**

תשובה: בעברי עבדתי בתפקידי מזכירות בכירה בחב' פרטיות: קרסו יבואי רכב ולאחר מכן בחב' קרייזי ליין. בסוף שנת 2008, לאחר הבחירות המקומיות, התחלתי לעבוד כמנהלת לשכתו של ר' העיר, דוב צור. שימשתי כמנהלת לשכתו של צור עד לאמצע שנת 2015 ולאחר מכן נבחרתי במכרז כמנהלת פיתוח עסקי בחברה העירונית, ואני בתפקיד זה עד היום. לאורך הדרך עשיתי תפקידים נוספים כממלאת מקום: מ"מ מנהל הקנטראי, מ"מ מנהל רובע הבילויים, והיום כמ"מ מנהל החי-כיף.

**שאלה:** מהם היו תחומי אחריותך במסגרת תפקידך כמנהלת לשכתו של צור?

**תשובה:** הלשכה מחולקת למס' תפקידים: מזכירת ראש העיר, מנהלת יומן ראש העיר, מנהלת הדואר, צוות בנות שאחראי על תיוק, סריקות, מעקב אחר פרוטוקולים. בתפקידי אני הייתי אחראית על ניהול כל הלשכה.

**שאלה**: פרטי על הקשר בינך לבין דוב צור. מה הרקע להיכרותכם?

**תשובה**: לאחר שעזבתי את עבודתי בחב' קרייזי ליין בשנת 2008 חיפשתי עבודה. שמעתי שמחפשים אנשים לעבוד במטה הבחירות של המועמד דוב צור. נפגשתי עם יוסי שניר שהיה מנהל המטה והוא הציע לי לעבוד במטה. התחלתי לעבוד במטה בתפקיד של מזכירה. במהלך קמפיין הבחירות לא היה לי כל קשר לדוב צור. לאחר שדוב זכה בתפקיד פניתי ליוסי שניר ולשלמה שגב ואמרתי שאני מחפשת עבודה והם אמרו לי שהם ידברו עם דוב. לאחר זמן מה דוב קרא לי לשיחה והציע לי את תפקיד מנהלת הלשכה ואמר לי שהוא סומך על ההמלצות של אנשי המטה. כך למעשה התחלתי לעבוד כמנהלת הלשכה. את דוב הכרתי תוך כדי העבודה.

**שאלה:** מה הייתה המעורבות שלך במטה הבחירות של שוב צור בשנת 2013?

**תשובה:** אני לקחתי חודש-חודשיים חל"ת מהעבודה בעירייה וסייעתי במטה הבחירות. ישבתי במטה ושימשתי כמזכירה. עשיתי למעשה כל מה שקשור לעבודות המטה: תכללתי את נושא הטלמרקטינג, חוגי בית וכולי.

**שאלה:** פרטי על הליך איסוף התרומות בקמפיין הבחירות של שנת 2013? מי היה אחראי על פנייה לתורמים, איסוף כספי התרומות והעברתם להפקדה בחשבון הבנק של מטה הבחירות?

**תשובה:** ארז מוסצ'ו היה הדמות הבולטת באיסוף התרומות. כל נושא התרומות היה באחריות ארז ואנשים מטעמו. אם אדם מסוים היה פונה אלי ורוצה לתרום הייתי מפנה אותו לארז. אני הייתי צריכה לקבל בסופו של דבר דף הפקדה והייתי רושמת את ההפקדה בדף מסודר ומעבירה לאתי חזן שעסקה בהנהלת החשבונות מול רו"ח אופיר אוני. אני הייתי מקבלת את טפסי הפקדת התרומות מארז מוסצ'ו.

**שאלה**: מדבריך אני מבין שמי שניהל באופן מלא את נושא תרומות לקמפיין 2013 היה ארז מוסצ'ו והוא היה אחראי על איסוף הכספים והפקדתם לחשבון הבנק. תגובתך.

**תשובה**: כן.

**שאלה:** מי היה מעביר לך בפועל את טפסי הפקדת הכספים?

**תשובה**: ארז מוסצ'ו. אני הייתי רושמת את ההפקדות ומעבירה אותם הלאה לאתי.

**שאלה**: האם בפועל כלל התרומות לקמפיין שיקים ו/או מזומן עברו באמצעות ארז מוסצ'ו?

**תשובה**: ארז מוסצ'ו היה המרכזי. גם תורמים שפנו ביוזמתם למטה הופנו על ידי לארז מוסצ'ו ואני הייתי צריכה לקבל ממנו את דף ההפקדה.

**שאלה**: האם את נכחת בישיבות של המטה?

**תשובה**: כן.

**שאלה**: האם ארז מוסצ'ו נכח בישיבות המטה?

**תשובה**: למיטב זכרוני לא.

**שאלה**: איך למעשה ארז הפך להיות הגורם שמטפל בתרומות למטה?

**תשובה**: אני קיבלתי הנחיה להיות בקשר עם ארז מוסצ'ו בנוגע לתרומות מיוסי שניר ודוב צור.

**שאלה**: כלומר דוב ידע שארז אחראי על גיוס התרומות והעברתן לבנק?

**תשובה**: בוודאי. כן.

**שאלה:** אתי חזן סיפרה בהודעה כי ארז מוסצ'ו היה מתרים וכי את הפנית אותה לקבל טפסי הפקדה מארז מוסצ'ו ומעובדת של ארז אשר הייתה מפקידה בעצמה תרומות לחשבון הבנק. פרטי על כך.

**תשובה:** כן, אם הייתי עסוקה הייתי מפנה את אתי ישירות לארז. אם היה לי זמן לטפל בכך אני הייתי בקשר ישירות עם ארז והייתי אומרת לו שחסר לי טופס הפקדה.

**שאלה:** אני מקריא לך קטע מהודעתה של אתי חזן: " **הייתי רואה שבדפי חשבון הבנק מופיעה הפקדה, אך לא היו לי את טופס ההפקדה עצמו אז היו מפנים אותי לפקידה של ארז...שאלה: מי היה מפנה אותך לאותה פקידה? תשובה: ורד גבאי**". תגובתך.

**תשובה:** כן, הייתי מפנה אותך לשירי או לארז עצמו. מדובר במקרים חריגים בהם היה חסר טופס הפקדה. ברוב המקרים ארז היה מעביר לי את טופס ההפקדה, הייתי רושמת את ההפקדה ומעבירה לאתי. אני מניחה שרק במקרים בודדים היו חסרים טפסי הפקדה.

**שאלה**: האם את היית בקשר עם ארז מוסצ'ו במסגרת הקמפיין בנושאים אחרים הקשורים לקמפיין או רק בנוגע לתרומות?

**תשובה**: לא. זכור לי שבמסגרת הקמפיין השיח ביני לבין ארז היה רק בנושא התרומות. אציין כי ארז לא היה נוכח במטה.

**שאלה**: איך התורמים הגיעו לארז?

**תשובה**: או שארז פנה אל התורמים ביוזמתו או שתורמים שפנו למטה הופנו על ידי לארז.

**שאלה:**  האם את בעצמך קיבלת לידייך שיקים ו/או מזומן מארז מוסצ'ו או מגורמים מטעמו להפקדה לחשבון מטה הבחירות?

**תשובה:** לא. התרומות היו מופקדות ישירות בחשבון הבנק על ידי ארז או שירי.

**שאלה**: האם דוב ידע כי מי שמפקיד את כספי התרומות לחשבון הבנק הוא ארז וגורמים מטעמו?

**תשובה**: כן. לי היה אסור להתעסק עם התרומות לפי הנחייה של דוב ויוסי שניר. דוב ידע שארז מפקיד את התרומות. זה היה תפקידו של ארז וזה היה ברור לכולם.

**שאלה**: במהלך הקמפיין של שנת 2013 גויסו תרומות בסך של כמיליון ₪ מכ-200 תורמים. האם ארז הוא זה שעמד בקשר מול אותם תורמים?

**תשובה**: כן.

**שאלה**: האם היה גורם אחר בקמפיין שהיה אחראי על איסוף תרומות מלבד ארז?

**תשובה**: ארז היה אחראי על איסוף התרומות. כל מה שהיה מגיע אלי שקשור לתרומות הייתי מפנה לארז.

**שאלה**: מה היה האינטרס של ארז לעבוד כמגייס תרומות בקמפיין של דוב צור?

**תשובה**: בקמפיין בחירות המון אנשים עוזרים. מי שבא ומציע את עזרתו מתקבל בברכה.

**שאלה**: ארז הוא בעל מסעדה מצליחה ובעל עסקים ופרויקטים נוספים בעיר. נראה לי שהתרוצצות לגיוס תרומות גוזלת זמן רב. אני חוזר ושואל, מדוע ארז נרתם לגייס תרומות לקמפיין של דוב?

**תשובה**: אני מניחה שארז האמין שדוב צור הוא ראש עיר טוב ורצה לעזור.

**שאלה**: האם ארז קיבל הבטחה כלשהי מדוב צור שבמידה והוא יעזור בקמפיין הבחירות הוא יתוגמל לאחר מכן?

**תשובה**: ממש לא.

**שאלה:** האם קיבלת שכר כלשהו עבור הסיוע שלך במטה הבחירות בשנת 2013?

**תשובה**: אני חושבת שקיבלתי 5,000 ₪ מכיוון שהייתי בחל"ת. אני לא זוכרת באיזה אופן.

**שאלה:** מה היה הרקע לכך שדוב הביא את ארז מוסצ'ו לפעול לגיוס תרומות עבורו?

**תשובה:** אני לא יודעת מה הרקע.

**שאלה:** מה היה הקשר בין דוב לארז באותה תקופה (שנת 2012-2013)?

**תשובה**: אני יודעת שדוב וארז היו בקשר באותה תקופה, אך לא יודעת בדיוק את סוג הקשר. אציין כי ידוע לי שלאחר תקופה מסוימת היה נתק בין דוב לארז ולמעשה הנתק הוא עד היום. אני שאלתי את דוב מדוע הוא "ברוגז" עם ארז, ודוב אמר לי שהעירייה רצתה לרכוש את מתחם היקב מאחר ומדובר בנכס שצריך להיות בבעלות העירייה ונכס שצריך לשמר אותו ואף נוהלו מפגשים ושיחות עם אגודת הכורמים לרכישת המתחם. דוב סיפר לי שארז היה חלק מקבוצה שרכשה את היקב והוא ממש כעס על כך שזה נעשה מאחורי גבו.

**שאלה:** מה היה הרקע לנסיעתם המשותפת של דוב וארז ביחד עם בנות זוגן לסרילנקה בתחילת שנת 2014?

**תשובה:** אני ידעתי שדוב וארז טסו לסרילנקה ביחד אבל ממש לא ידעתי מה הרקע לכך.

**שאלה:** מחומר החקירה עולה כי דוב היה מעורב בטיפול בפרויקטים ותוכניות שונות של ארז במסגרת תפקידו. מה ידוע לך על כך?

**תשובה:** אני שימשתי כמנהלת לשכה, לא נכנסתי לישיבות ולפגישות מקצועיות.

**שאלה:** האם את נכחת בישיבות או פגישות של דוב עם ארז בעירייה?

**תשובה**: לא.

**שאלה:** מה ידוע לך על פניות של ארז לדוב בבקשה לסיועו בקידום נושאים שונים בעירייה?

**תשובה:** אני יודעת שלארז היו תיקים שהיו צריכים לעלות לוועדות. היה מקרה אחד או שניים שארז פנה אלי ושאל מדוע לא העלו לא תיק לוועדה ואני הייתי הולכת למהנדס ומבררת, אך אלו לא היו פניות שאני הייתי מעבירה לדוב.

**שאלה:** באלו מקרים ארז פנה אלייך בנושאים הקשורים אליו המטופלים בעירייה?

**תשובה:** אני לא זוכרת, אולי לאגו.

**שאלה:** מה הקשר שלך עם ארז?

**תשובה:** אנחנו חברים. אנחנו נפגשים מידי פעם בסוהו. אני מאוד אוהבת אותו.

**שאלה:** האם בינך לבין ארז היה קשר עסקי ו/או כספי אי פעם?

**תשובה:** לא. עשיתי פעם אירוע במסעדת הסוהו אני חושבת שסביב שנת 2010. מדובר היה באירוע של עמותת "אופק" והיה צריך לגייס תרומות לעמותה ואני ביקשתי לקיים את הערב במסעדת הסוהו והזמנתי הרבה אנשים. המטרה הייתה גיוס תרומות לעמותת אופק.

**שאלה**: האם את מכירה אדם בשם משה יוסף? אם כן, באלו נסיבות?

**תשובה**: אני מכירה את משה יוסף מהעירייה. משה יוסף היה מגיע הרבה לעירייה, הוא תמיד היה עומד בקומה 5, הקומה של הלשכה. לשאלתך, לא זכורות לי פגישות של משה יוסף עם דוב. אני יודעת שמשה היה מגיע לפגישות עם ביטן, לא לדוב.

**שאלה**: האם את יודעת על מעורבות של משה יוסף בקמפייני הבחירות של דוב צור?

**תשובה**: ממש לא.

**שאלה:** האם יש לך מה להוסיף?

**תשובה:** אני יכולה לומר לך שאני התרשמתי מהעבודה עם דוב שהוא איש ישר מאוד והגון והוא תמיד הנחה על מינהל תקין, בלי קיצורי דרך.

זוהי הודעתי אשר קראתי אותה ואני מאשר אותה כנכונה בחתימת ידי.

הערת החוקר: הוסבר לעדה כי אסור לה לשוחח עם אף אחד על תוכן ההודעה.